Fra 1754 gikk han på Sorø Akademi, fortsatte sine studier privat og reiste til utlandet i 1759 for å lese videre. I 1761 var han blitt utnevnt til hoffjunker, hvoretter han fikk sete i Tyske Kancelli. I 1766 ble han sendt som legasjonssekretær til Sachsen, og året etter til Stockholm som chargé d'affaires. I 1773 ble han utnevnt til kammerherre og gesandt i Dresden. Senere flyttet han til Berlin.